Den Vest-Sjællandske Avis, 1826-09-16
Den østerrigske Jagttager meddeler følgende Efterretning fra Constantinopel af 10de August: at Regieringens hidtil udviiste Strænghed imod Janitscharernes Tilhængere har ligesom Henrettelserne fordet meste ophørt. Værts og Kaffehusene ere efterhaanden igien blevne aabnede og der hersker igien den forrige Friehed i Handelen. Den Misfornøielse, som i den sidste Tid har givet sig lydelig tilkiende er nu forsvunden og Jndvaanerne have overbeviist sig om at blot en paatrængende Nødvendighed har tvunget Regieringen til at gribe til saa strenge Forholdsregler. Jmidlertid er det Haab at Prophetens Fahne skulde blive bragt tilbage til Kurban Baram og at Leiren i Seraillets første Gaard skulde blive ophævet endnu ikke bleven opfyldet; det har selv endnu ikke funden Sted ved Begyndelsen af Maaneden Moharem, hvormed det Mahomedanske Aar begynder. J Provinserne har Janitscharernes Ophævelse og Jndførelsen af Tingenes nye Orden en god Fremgang selv i Aleppo, hvor man mest maatte frygte for Modstand af den talrige Janitschar Milits. J Lilleasiens Provinser bestræber Gouverneurn sig forat organisere en regulair Milits. (J de sydlige Egne af Lilleasien grasserer Pesten for nærværende Tid paa det frygteligste). Flere Over-Officere, med Rang af Oberster ere afsendte til forskiellige Provinser i det Europæiske Tyrkie, for at indføre. de nye Exercitier. Man har oprettet to nye Regimenter i Constantinopel og de regulaire Troppers Antal i denne Stad udgiør 12000 Mand, uagtet den stærke Hede og den frygtelige Pestsmitte ved varer Vaabenøvelserne og Sultan Mahmud er ofte nærværende derved. De Bostandschis Korps som skulde været opløst bliver nu beholdet, da det har beqvemmet sig til at lære den nye Exercits Sultanen søger ogsaa at indføre en nye Organisation imellem Søetropperne og de maae foretage Øvelser paa smaae Skibe og Kanonschalupper i Havnen og Kanalen. Pesten anretter store Ødelæggelser i Constantinopel især mellem de Armeniske og Frankiske Jndvaanere. (Andre Efteretninger fra Constantinopel skildre ikke Tilstanden der saa gunstig. Vor Stad, hedder det derfra er hiemsøgt af Pest og Hede og har et skrækkeligt Udseende. De Riges Henrettelser og Forviisning og Confiskationen af deres Eiendomme tager snarere til end af. Misfornøielse sees paa Alles Ansigter. Mange Ulemas skulle allerede fortryde Janitscharernes Udryddelse, da Touren nu kommer til dem og de maae med deres Formue dække Hullerne i de Tyrkiske Financer). Om Capudan Pascha, melder den Østerrigske Jagttager, at hans Flaade 39 Skibe stærk var afseilet fra Scio til Samos. Allerede den 7de lod den Græske Escadre sig see 43 Skibe stærk under Sachturis Commando. Samme Dag hørtes ved Samos en stærk Kononade, som gientoges den 31 Julii. Angaaende Udfaldet af disse Fægtninger var kun saameget bekiendt, da de sidste Efterretninger afgik fra Smyrna at Grækerne havde mistet to Brandere og at Canaris var bleven saaret; men at Kosrev Pascha dog endnu ikke har kunnet giøre Landgang paa Øen. (Over Triest er nu det Rygte udbredet at han har mistet et stort Krigskib og 2 Brigger og har maattet trække sig tilbage til Chios; men at Canaris skal være død. Han førte Commanden i Farvandene ved Samos hvor Sachturis stødte til ham imedens Miaulis holder Stationen ved ved Hydra besat med en anden Afdeeling af Flaaden. Paschaen af Ægypten lader udruste en nye stor Expedition imod Morea,) Endelig beretter den Østerrigske Jagttager, at Jbrahim har mistet 150 Mand ved at ville bestorme en Mainottisk Fæstning og at Oberste Fabrier staaer med 1500 Mand ved Methan ved Bugten af Athen, hvilken Stad han lader befæste. - Grækerne vedblive at skildre Jbrahims Fægtning med Mainotterne som et stort Nederlag. Man læser nu det Brev, som Jbrahim tilskrev Beyen i Maina, for at formaae ham til at underkaste sig, og som ogsaa Mainotterne anstillede sig som de vilde giøre. Jbrahim synes at være i nogen Nød; men det hedder at en Afdeling af Tyrkiske Skibe er ankommen til Navarino og har bragt ham Forstærkninger. Grækerne skulle imidlertid være i en temmelig god Forsvarstilstand. Napoli di Romania er godt provianteret og har en Garnison af 9 til 10000 Mand; man er der meget fornøiet med at Maurokordato har forladt Staden. Det hedder, at Lord Cochrane, som formedelst Feil ved sin Dampbaad havde indtil den 11te Juli opholdet sig i Cagliari i Sardinien er nu endelig ankommen til Hydra. – Det berettes som ganske bestemt at den Engelske Admiral Neale et ankommen til denne Øe, hvor Admiral Miaulis besøgte ham ombord, og hvorved Neale fortalte ham, at den Brittiske Minister i Constantinovel Lord Stratford Canning har af sit Hof faaet Ordre til at tale Grækernes Sag i Constantinopel. Eierne af de Græske Obligationer i London have holdet en Forsamling for at undersøge de Uredeligheder, som ere blevne begaaede til Grækernes Skade med de Laan, som de have optaget i England, og hvori de Græske Deputerede i London skulle især være skyldige. Algiererne kapre stærkt paa de Romerske Skibe.